joelniklaus/EU_Wikipedias huggingface dataset:
The Times

Η The Times, αναφερόμενοι στα ελληνικά και ως Τάιμς του Λονδίνου ή απλά Τάιμς, είναι Βρετανική ημερήσια ειδησεογραφική εφημερίδα με έδρα το Λονδίνο. Ιδρύθηκε την πρωτοχρονιά του 1785 στο Λονδίνο με το όνομα The Daily Universal Register. Μαζί με την αδελφική της έκδοση The Sunday Times, την κυριακάτικη έκδοση, ανήκει σήμερα στον Αμερικανικό εκδοτικό όμιλο News Corporation του επιχειρηματία Ρούπερτ Μέρντοχ.

Ιστορία
Η εφημερίδα είναι η πρώτη που χρησιμοποίησε το όνομα «The Times», το οποίο στην πάροδο του χρόνου χρησιμοποιήθηκε από ένα μεγάλο αριθμό εφημερίδων σε όλο τον κόσμο, όπως η Ινδική The Times of India, οι αμερικανικές The New York Times και Los Angeles Times, η Ιρλανδική The Irish Times κ.α.

Η εφημερίδα έχει εισάγει την γραμματοσειρά Times New Roman, την οποία δημιούργησε το 1931 για να εκμεταλλευτεί την υψηλή ικανότητα αναγνωσιμότητα που προσφέρει, ακόμα και σε χαμηλής ποιότητας εκτυπώσεις όπως αυτές που χρησιμοποιούσαν την περίοδο εκείνη οι Times.

Η θέση της εφημερίδας θεωρείται παραδοσιακά, πως είναι μετριοπαθής, ενώ πολλές φορές έχει υποστηρίξει τις θέσεις των Συντηρητικών, αν και υποστήριξε το Εργατικό κόμμα στις εκλογές του 2001 και του 2005.

Κυκλοφορία
Σήμερα, είναι η δεύτερη σε κυκλοφορία εφημερίδα στην Βρετανία, πίσω από την  The Daily Telegraph. Έχει κυκλοφορία 394.910 φύλλα και περισσότερους από 1 εκατομμύριο αναγνώστες σε ημερήσια βάση. Σύμφωνα με τον ανεξάρτητο πάροχο στοιχείων διαδικτυακής επισκεψιμότητας Similar Web, η ιστοσελίδα των The Times ήταν η 991η σε επισκεψιμότητα ιστοσελίδα στο Ηνωμένο Βασίλειο και 11η μεταξύ των ειδησεογραφικών ιστοσελίδων, προσελκύοντας περίπου 2,7 εκατομμύρια επισκέπτες σε μηνιαία βάση.

Παραπομπές 

Times
Times
Μαίρη Βιδάλη

Η Μαίρη Βιδάλη (Αθήνα 1 Aυγούστου 1955-) με καταγωγή από Τήνο, Κωνσταντινούπολη και Μικρά Ασία, είναι Ελληνίδα ηθοποιός. Αποφοίτησε από το Pierce College, σπούδασε στην δραματική σχολή του Πέλου Κατσέλη και στο Οικονομικό Τμήμα της Νομικής του Πανεπιστημίου Αθηνών. Είναι μητέρα 3 παιδιών. Το 1976 εξελέγη Μις Ελλάς και 3η Μις Κόσμος Μάγια στο Πουέρτο Ρίκο. Το 1977 ξεκινά την καριέρα της πρωταγωνιστώντας στο θέατρο, τον κινηματογράφο και την τηλεόραση. Έχει σκηνοθετήσει Λόρκα, Ίψεν, Σκριμπ, Μπομαρσέ και Ευριπίδη. Έχουν εκδοθεί μεταφράσεις της σε θεατρικά έργα και 4 ποιητικές συλλογές. Υπήρξε δημοτική σύμβουλος Κηφισιάς, περιφερειακός σύμβουλος και αντιπεριφερειάρχης Πολιτισμού Αττικής. Έχει βραβευτεί για την πορεία της στο θέατρο από δήμους, συλλόγους και από το φεστιβάλ Πάτρας. Το 2002 ίδρυσε την ΑΜΚΕ Διάχρονο και το 2010 απέκτησε την δική της θεατρική στέγη. Σταθμοί στην πορεία του Διάχρονου η ΦΑΙΔΡΑ του Ρακίνα σε δική της μετάφραση, σκηνοθεσία Κώστα Αρζόγλου και μουσική Μίκη Θεοδωράκη (Ηρώδειο 2003, αρχαίο θέατρο Εφέσου 2004, διεθνές φεστιβάλ Τίργκου Μούρες Ρουμανία 2005, εθνικό θέατρο Άμπου Ντάμπι Εμιράτα 2005), το πρόγραμμα Κάστρια του ΥΠΠΟ, σε δική της εισήγηση με την ΘΕΟΦΑΝΩ του Άγγελου Τερζάκη, η πρώτη δίγλωσση παράσταση αρχαίου δράματος (ελληνικά - αλβανικά) με την ΛΥΣΙΣΤΡΑΤΗ του Αριστοφάνη, διάκριση στο διεθνές φεστιβάλ Βουθρωτού 2005, η σύζευξη θεάτρου και όπερας στην διασκευή της Η ΚΥΡΙΑ ΜΕ ΤΑΣ ΚΑΜΕΛΙΑΣ vs ΤΡΑΒΙΑΤΑ, η πρόταση και παρουσίαση σε παγκόσμια πρώτη του προγράμματος "Κωφοί και ακούοντες στο αρχαίο δράμα" με τις ΤΡΩΑΔΕΣ του Ευριπίδη 2015 υπό την αιγίδα της Περιφέρειας Κρήτης (έγινε αφορμή μελέτης από Άγγλους θεατρολόγους, η θεατρική βιογραφία της ηρωίδας Λέλας Καραγιάννη, στο ομώνυμο έργο του Γιώργου Α. Χριστοδούλου, 1ο βραβείο ερμηνείας μονολόγου Κορφιάτικα 2017. Καθώς και το βραβείο "Άννα Συνοδινού" για την προσφορά της στην Τοπική Αυτοδιοίκηση.

Θέατρο

Φιλμογραφία

Βιντεογραφία

Τηλεόραση 

Νεοέλληνες ποιητές
Έλληνες ποιητές
Έλληνες πολιτευτές
Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Τον Λόκχοφ

Ο Αντόνιους Γιοχάννες Γιακόμπους ("Τον") Λόκχοφ (γεννημένος στις 25 Δεκεμβρίου 1959 στην Μπρέντα στη Βόρεια Βραβάντη) είναι Ολλανδός πρώην ποδοσφαιριστής που αγωνιζόταν στη θέση του μέσου, ο οποίος αυτό τον καιρό εργάζεται ως βοηθός προπονητή στον ΠΑΟΚ.

Αγωνιστική Καριέρα 
Γνωστός με το παρατσούκλι Mister NAC λόγω με την μακρόβια σχέση του με την ομάδα της γενέτειράς του ΝΑΚ Μπρέντα, όπου αγωνίστηκε από το 1978 ως το 1982 και αργότερα από το 1991 ως το 1996, ο Λόκχοφ αγωνίστηκε επίσης τρεις φορές με την Εθνική Ολλανδίας το διάστημα μεταξύ 1984 και 1985. Αγωνίστηκε επίσης στην Ολλανδία για λογαριασμό των ΠΣΦ Αϊντχόφεν και Φέγενορντ, και στην Γαλλία με την φανέλα της Νιμ Ολιμπίκ. Αποσύρθηκε από την ενεργό δράση το 1996.

Προπονητική Καριέρα 
Ο Λόκχοφ ξεκίνησε την προπονητική του καριέρα και πάλι από την ΝΑΚ Μπρέντα, εργαζόμενος ως πρώτος προπονητή του συλλόγου από το 2003 ως το 2005. Στη συνέχεια ανέλαβε καθήκοντα πρώτου προπονητή στην Εξέλσιορ στη διάρκεια του καλοκαιριού του 2006, όταν και διαδέχτηκε τον Μάριο Μπέεν στην τεχνική ηγεσία του συλλόγου. Το συμβόλαιο του Λόκχοφ με την Εξέλσιορ ολοκληρώθηκε την άνοιξη του 2009, και στη συνέχεια αντικαταστάθηκε από τον Άλεξ Παστόορ ο οποίος κατόρθωσε να οδηγήσει την ομάδα στην άνοδο στην Ερεντιβίζιε. Τον Σεπτέμβριο του 2009 ανακοινώθηκε ως βοηθός προπονητή στην ΦΚ Ρεντ Μπουλ Σάλτσμπουργκ του συμπατριώτη του Κο Αντριάνσε.

Τον Δεκέμβριο του 2011, ο Λόκχοφ υπέγραψε συμβόλαιο σε ισχύ από τον Ιανουάριο του 2012 μέχρι το τέλος της σεζόν με την Φένλο. Διαδέχτηκε τον Βέλγο τεχνικό Γκλεν Ντε Μπεκ ο οποίος έλυσε το συμβόλαιό του με την ομάδα λόγω της έλλειψης ανταγωνιστικότητας του συλλόγου.

Παραπομπές 
 Προφίλ στο VI
 Προφίλ

Ολλανδοί ποδοσφαιριστές
Ποδοσφαιριστές Εθνικής Ολλανδίας
Ολλανδοί προπονητές ποδοσφαίρου
Ποδοσφαιριστές ΝΑΚ Μπρέντα
Ποδοσφαιριστές Φέγενορντ
Ποδοσφαιριστές ΠΣΦ Αϊντχόφεν
Ποδοσφαιριστές Νιμ Ολιμπίκ
Μέσοι ποδοσφαιριστές
Προπονητές ποδοσφαίρου ΣΜΦ Εξέλσιορ
Προπονητές ποδοσφαίρου ΝΑΚ Μπρέντα
Προπονητές ποδοσφαίρου ΦΦΦ-Φένλο
Προπονητές ποδοσφαίρου ΠΑΟΚ
Κύπελλο Συνομοσπονδιών 2003

Το Κύπελλο Συνομοσπονδιών FIFA 2003 ήταν το έκτο Κύπελλο Συνομοσπονδιών στην ιστορία του θεσμού. Διεξάχθηκε στη Γαλλία από τις 18 έως τις 29 Ιουνίου 2003. Η Γαλλία είχε κατακτήσει τη διοργάνωση του 2001.

Προκριθείσες ομάδες 

1Η Τουρκία αγωνίστηκε στο Κύπελλο Συνομοσπονδιών, επειδή η φιναλίστ του Euro 2000 αρνήθηκε να συμμετάσχει.

Στάδια 

Οι αγώνες πραγματοποιήθηκαν στα στάδια:

Φάση Ομίλων

Όμιλος Α΄

Όμιλος Β΄

Φάση νοκ-άουτ

Ημιτελικοί

Μικρός Τελικός

Τελικός

Εξωτερικοί σύνδεσμοι 

Το Κύπελλο Συνομοσπονδιών FIFA 2003 στην επίσημη ιστοσελίδα της FIFA 

Κύπελλο Συνομοσπονδιών FIFA 2003
Διεθνείς Ποδοσφαιρικές διοργανώσεις στη Γαλλία
Διαγωνισμός Τραγουδιού Eurovision 1960

Ο Διαγωνισμός Τραγουδιού Eurovision 1960 ήταν ο 5ος διαγωνισμός και πραγματοποιήθηκε στις 29 Μαρτίου 1960 στο Λονδίνο. Ο διαγωνισμός έγινε στο Royal Festival Hall και παρουσιάστρια ήταν η Katie Boyle. Η Γαλλία κέρδισε την 2η της νίκη στον διαγωνισμό, με το τραγούδι "Tom Pillibi", σε ερμηνεία της Ζακλίν Μπουαγιέ.

Τοποθεσία 

Ο διαγωνισμός έγινε στην αίθουσα συναυλιών Ρόγιαλ Φέστιβαλ Χολ εντός του Σάουθμπανκ Σέντερ, στο Λονδίνο. Παρότι είχε κερδίσει τον διαγωνισμό της προηγούμενης χρονιάς η Ολλανδία, εξαιτίας οικονομικών δυσκολιών, αρνήθηκε να φιλοξενήσει τόσο σύντομα έναν ακόμα διαγωνισμό, μετά τη διοργάνωση του 1958. Συνακόλουθα, το Ηνωμένο Βασίλειο ανέλαβε τη διοργάνωση του διαγωνισμού και παρουσιάστρια ορίστηκε η Κάθριν Μπόιλε.

Το αποτέλεσμα ήταν μια νίκη για τη Γαλλία, ωστόσο η Γερμανία, το Μονακό και το Ηνωμένο Βασίλειο οδήγησαν στα πρώτα στάδια της ψηφοφορίας. Το Ηνωμένο Βασίλειο ήρθε δεύτερο με 25 πόντους, τέσσερις περισσότερους πόντους από το νικηφόρο τραγούδι το 1959 και το Μονακό ήρθε τρίτο σε 15 πόντους για το απογοητευτικό τους αποτέλεσμα το προηγούμενο έτος.

Συμμετέχουσες χώρες 
Σταδιακά άρχισε να γίνεται μεγαλύτερο το ενδιαφέρον των χωρών για συμμετοχή. Έτσι, την χρονιά αυτή, έλαβαν μέρος στον διαγωνισμό 13 συνολικά χώρες. Την πρώτη της εμφάνιση έκανε η Νορβηγία με ένα τραγούδι της τζαζ και επέστρεψε το Λουξεμβούργο.

Διευθυντές ορχηστρών 
Οι διευθυντές ορχήστρας που συνόδευσαν το κάθε τραγούδι ανά χώρα ήταν:
  – Έρικ Ρόμπινσον
  – Τόρε Έρλιγκ
  – Έρικ Ρόμπινσον
  – Κάι Μόρτενσεν
  – Ανρί Σεγκέρς
  – Έιβιντ Μπεργκ (Øivind Bergh)
  – Ρόμπερτ Στολτς
  – Ραϊμόν Λεφέβρ
  – Σεντρίκ Ντιμόν
  – Ντολφ βαν ντερ Λίντεν
  – Φραντς Γιόζεφ Μπρόιερ
  – Τσίνικο Αντζελίνι
  – Φρανκ Πουρσέλ

Επιστροφές καλλιτεχνών 
Στον διαγωνισμό έλαβε μέρος ξανά ο Βέλγος Φιντ Λεκλέρ, ο οποίος είχε συμμετάσχει και στους διαγωνισμούς του 1956 και του 1958.

Αποτελέσματα

Πίνακας βαθμολογίας 
Κάθε χώρα είχε δεκαμελή κριτική επιτροπή, όπου το κάθε μέλος έδινε ένα πόντο στο αγαπημένο του τραγούδι.

Σχολιαστές και παρουσιαστές 
Κάθε χώρα είχε τον δικό της σχολιαστή και παρουσιαστή, προκειμένου να καταλαβαίνει την μετάδοση.

Παρουσιαστές

  - TBC
  - Έντσο Τορτόρα
  - TBC
  - Σίμπε βαν ντερ Ζέε
  - Μπόρις Ακουάντρο
  - TBC
  - TBC
  - Κάρι Μποργκ Μανσάκερ
  - Αρλέτ Βενσάν
  - Σβεντ Πέτερσεν
  - TBC
  - Τάγκε Ντάνιελσον
  - Νικ Μπάρελl-Ντέιβις

Σχολιαστές 

  – Βολφ Μίτλερ (ORF)
  – Ζορζ Ντεζίρ (INR), Νικ Μπαλ (NIR)
  – Σέιρ Φόλμερ-Σόρενσεν  (DR TV)
  – Άαρνο Βάλι (Suomen Televisio)
  – Πιέρ Τσερνιά (RTF)
  – Βόλφ Μίτλερ (Deutsches Fernsehen)
  – Τζόρτζιο Πόρο (Programma Nazionale)
  – Πιέρ Τσερνιά (Télé-Luxembourg)

  – Πιέρ Τσερνιά (Télé Monte Carlo)
  – Πιτ τε Νόιλ (NTS)
  – Έρικ Ντίζεν (NRK και NRK P1)
  – Γιαν Γκάμπριελσον (Sveriges Radio-TV και SR P2)
  – Τέοντορ Χάλερ (TV DRS), Georges Hardy (TSR)
  – Ντέιβιντ Τζέικομπς (BBC Television Service), Πιτ Μάρεϊ (BBC Light Programme)

Παραπομπές

Εξωτερικοί σύνδεσμοι

Η επίσημη ιστοσελίδα της Eurovision 

Διαγωνισμοί τραγουδιού Eurovision
Λήμματα Επιχείρησης Eurovision τάξης Προς επέκταση
Στάδιο Ζοφρουά Γκισάρ

Το Στάδιο Ζοφρουά Γκισάρ είναι ποδοσφαιρικό γήπεδο στο Σαιντ-Ετιέν στη Γαλλία και έδρα της ΑΣ Σαιντ-Ετιέν .

Ιστορία 
Το γήπεδο άρχισε να κατασκευάζεται το 1930 και εγκαινιάστηκε στις 13 Σεπτεμβρίου 1391 με τον αγώνα: Σαιντ-Ετιέν-ΑΣ Κάννες. Η αρχική δομή είχε διάδρομο στίβου που το 1956 αφαιρέθηκε. Το 1982 άρχισαν οι ανακαινίσεις για το Euro 1984. 10 χρόνια μετά το Euro, το στάδιο επιλέχτηκε να φιλοξενήσει 6 αγώνες του Μουντιάλ 1998. Μέρος των ανακαινίσεων ήταν η αντικατάσταση των 4 προβολέων στις γωνίες των εξεδρών με 192 μικρότερους προβολείς στις κορυφές των κερκίδων. Σήμερα το γήπεδο ανακαινίζεται για να φιλοξενήσει το Euro 2016. Η χωρητικότητα είναι μειωμένη, με 26.747 θέσεις να είναι διαθέσιμες.

Μουντιάλ 1998 

Οι παρακάτω αγώνες πραγματοποιήθηκαν στο Στάδιο Ζοφρουά Γκισάρ:

Παραπομπές

Εξωτερικοί σύνδεσμοι 

Το στάδιο στην επίσημη ιστοσελίδα της Σαιντ-Ετιέν

Στάδια ποδοσφαίρου στη Γαλλία
Αθλητικές εγκαταστάσεις στη Γαλλία
ΑΣ Σαιντ-Ετιέν
Στάδια Παγκοσμίου Κυπέλλου Ποδοσφαίρου 1998
Στάδια Ευρωπαϊκού Πρωταθλήματος Ποδοσφαίρου 2016
Ντόρα η Μικρή Εξερευνήτρια

Η Ντόρα η Μικρή Εξερευνήτρια είναι αμερικανική τηλεοπτική σειρά κινουμένων σχεδίων για παιδιά προσχολικής ηλικίας. Η Ντόρα είναι Λατίνα.

Πλοκή
Η Ντόρα, που αποτελεί το κεντρικό πρόσωπο της παιδικής τηλεοπτικής σειράς, είναι μια εφτάχρονη ηρωίδα αφρικανικής καταγωγής που μιλάει αγγλικά και ισπανικά. Ταξιδεύει με τη μαϊμού Boots και με ένα σακίδιο πλάτης σε διάφορες περιοχές του κόσμου. Βιώνει κάθε φορά μια διαφορετική περιπέτεια με τους ανθρώπους που συναντάει, βοηθώντας τους και ζητώντας την συμμετοχή των τηλεθεατών για να λύσουν γρίφους. Περιλαμβάνει βασικά στοιχεία εκμάθησης της αγγλικής γλώσσας (αριθμούς, οδηγίες και απλές φράσεις) με έμφαση στη δίγλωσση προσχολική εκπαίδευση.

Μεταγλώττιση

 Ντόρα: Μαρία Ζήση (αρχικά), Μαρία Ζερβού (ύστερα)
 Μπουτς: Μαρία Ζερβού (αρχικά), Μαρία Ζήση (ύστερα), Σοφία Καψαμπέλη (Κύκλοι STAR και μετά)
 Χάρτης: Μαρία Ζήση (αρχικά), Χρήστος Θάνος (Κύκλοι Nickelodeon)
 Σακίδιο: άγνωστο (αρχικά), Μαρία Ζήση (ύστερα)
 Αλεπού: Μαρία Ζήση (αρχικά), Σοφία Καψαμπέλη (ύστερα)
 Τίκο: Μαρία Ζήση (αρχικά)
 Αντρικοί ρόλοι: Πέτρος Δαμουλής (αρχικά), Χρήστος Θάνος (ύστερα)

Παραπομπές 

Προσχολικές σειρές κινουμένων σχεδίων
Αμερικανικές τηλεοπτικές σειρές
Σειρές του Nickelodeon
Τηλεοπτικά προγράμματα που έγιναν βιντεοπαιχνίδια
Χοάν Βερδού

Ο Χοάν Βερδού ή Ζοάν Βερδού είναι Ισπανός ποδοσφαιριστής γεννημένος στη Βαρκελώνη στις 5 Μαΐου 1983 και αγωνίζεται στην κινεζική Qingdao Huanghai.

Καριέρα

Μπαρτσελόνα 

Ο Βερδού ξεκίνησε την ποδοσφαιρική του καριέρα από τις ακαδημίες της Μπαρτσελόνα. Τη σεζόν 2002-2003 αγωνίστηκε στην Μπαρτσελόνα Γ, σκοράροντας 2 γκολ σε 19 εμφανίσεις. Παράλληλα αγωνιζόταν και στην Μπαρτσελόνα Β. Έως το 2006 πέτυχε 31 γκολ σε 134 εμφανίσεις. Όμως στην πρώτη ομάδα έκανε μόνο μια εμφάνιση στις 7 Δεκεμβρίου 2004 για το Τσάμπιονς Λιγκ 2004-2005 σε μία ήττα από τη ΦΚ Σαχτάρ Ντονέτσκ .

Ντεπορτίβο και Εσπανιόλ 

Το καλοκαίρι του 2006 το συμβόλαιο με την Μπαρτσελόνα λήγει και ο Βερδού παίρνει μεταγραφή στην Ντεπορτίβο Λα Κορούνια. Το 2007, και συγκεκριμένα στις [11 Φευρουαρίου]], βοήθησε την ομάδα του να νικήσει την Βιγιαρεάλ με 2-0.

Την περίοδο 2008-09 ο μέσος ποδοσφαιριστής έγινε βασικός στην ενδεκάδα, λόγω των συνεχών τραυματισμών του συμπαίκτη του, Χουάν Κάρλος Βαλερόν. Σκόραρε 7 γκολ εκείνη τη σεζόν και συνολικά 9 σε 3 σεζόν.

Μετά από 3 χρόνια στη Γαλικία, ο Βερδού επιστρέφει στην γενέτειρα πόλη του, την Βαρκελώνη, για να υπογράψει 4ετές συμβόλαιο με την Εσπανιόλ. 

Στις 11 Σεπτεμβρίου 2009 ο Βερδού σκόραρε ένα γκολ κατά της πρώην ομάδας του, την Ντεπορτίβο Λα Κορούνια. Μετά την απόσυρση του Ιβάν Ντε Λα Πένια, ο Βερδού έγινε βασικός στην ενδεκάδα.

Παραπομπές

Εξωτερικοί σύνδεσμοι 

Ο Βερδού στην επίσημη ιστοσελίδα της Εσπανιόλ (Ισπανικά)

Οι ομάδες που αγωνίστηκε ο Βερδού (Ισπανικά)

Ισπανοί ποδοσφαιριστές
Ποδοσφαιριστές Μπαρτσελόνα
Ποδοσφαιριστές Ντεπορτίβο Λα Κορούνια
Ποδοσφαιριστές Εθνικής Καταλονίας
Μέσοι ποδοσφαιριστές
Ποδοσφαιριστές Πριμέρα Ντιβιζιόν
Ποδοσφαιριστές Μπαρτσελόνα Β
Ποδοσφαιριστές Λεβάντε ΟΝ
Ποδοσφαιριστές Ρεάλ Μπέτις
Ποδοσφαιριστές Μπανίας ΣΚ
Ποδοσφαιριστές Φιορεντίνα
Ποδοσφαιριστές Σέριε Α
Ποδοσφαιριστές ΡΚΝ Εσπανιόλ
Αλέξ Ντυπόν

Ο Αλέξ Ντυπόν, γεννημένος στις 30 Ιουνίου 1954 στην Ντανκέρκ (Νορ), είναι Γάλλος πρώην ποδοσφαιριστής και νυν προπονητής. 

Αυτό τον καιρό εργάζεται ως προπονητής στην γαλλική Σταντ Μπρεστουά

Βιογραφία 

Ο πρώην αυτός ποδοσφαιριστής των Ντανκέρκ και Χαζμπρούκ, κατόρθωσε να γίνει ένας αρκετά γνωστός στην Γαλλία προπονητής. Κατάφερε να οδηγήσει την Γκενιόν στην κατάκτηση του Λιγκ Καπ Γαλλίας, να βοηθήσει την Σεντάν στην πρόκριση για το Κύπελλο ΟΥΕΦΑ, κατάφερε να γλιτώσει από τον υποβιβασμό την Σταντ Λαβαλουά το 2004 καθώς και την Σταντ Μπρεστουά το 2009.

Το 2010, η Σταντ Μπρεστουά κατόρθωσε, υπό τις οδηγίες του, να επιστρέψει στην Λιγκ 1, σε μια σεζόν με το πέρας της οποίας έλαβε το Βραβείο UNFP του καλύτερου προπονητή της Λιγκ 2. Πραγματοποίησε ένα εξαιρετικό ξεκίνημα στην σεζόν με την Σταντ Μπρεστουά στην Λιγκ 1.

Στις 26 Απριλίου 2012, απολύθηκε από την θέση του λόγω ανεπιτυχών αποτελεσμάτων, μόλις πέντε αγωνιστικές πριν από την ολοκλήρωσε της σεζόν στο γαλλικό πρωτάθλημα, με τον Κορεντάν Μαρτέν να παίρνει την θέση του.

Στις 22 Ιουνίου 2012, προσλήφθηκε ως νέος προπονητής της ΑΚ Αζαξιό στην θέση του Ολιβιέ Πανταλονί. Απολύθηκε από την θέση του, λόγω ανεπιτυχών αποτελεσμάτων, στις 17 Δεκεμβρίου 2012.

Τον Ιούνιο του 2013, ο νεοεκλεγείς πρόεδρος της Σταντ Μπρεστουά, Υβόν Κερμαρέκ, ανακοίνωσε με τον πλέον επίσημο τρόπο την επιστροφή του Ντυπόν στην τεχνική ηγεσία του συλλόγου της Βρετάνης.

Προπονητική Καριέρα

Διακρίσεις 
 Γάλλος προπονητής της χρονιάς για το 2000 σύμφωνα με το France Football (ΦΚ Γκενιόν και στη συνέχεια ΚΣ Σεντάν-Αρδέννες)
 Νικητής του Λιγκ Καπ 2000 (με την ΦΚ Γκενιόν)
 Trophée UNFP του καλύτερου προπονητή της Λιγκ 2 το 2010 (με την Μπρεστ)

Παραπομπές

Εξωτερικός Σύνδεσμος 
 Στατιστικά του Αλέξ Ντυπόν

Γάλλοι ποδοσφαιριστές
Ποδοσφαιριστές ΟΣΛ Ντανκέρκ
Γάλλοι προπονητές ποδοσφαίρου
Προπονητές ποδοσφαίρου ΟΣΛ Ντανκέρκ
Προπονητές ποδοσφαίρου ΟΣ Μπουλόν
Προπονητές ποδοσφαίρου ΦΚ Γκενιόν
Προπονητές ποδοσφαίρου ΚΣ Σεντάν-Αρδέννες
Προπονητές ποδοσφαίρου Σταντ Λαβαλουά
Προπονητές ποδοσφαίρου Αμιάν ΣΚ
Προπονητές ποδοσφαίρου Σταντ Μπρεστουά
Προπονητές ποδοσφαίρου ΑΚ Αζαξιό
Μέσοι ποδοσφαιριστές
Ποδοσφαιριστές ΣΚ Χαζεμπρούκ
Προπονητές ποδοσφαίρου ΟΦΚ Σαρλβίλ
Τσάλεντζ Λιγκ Ελβετίας

Η Ελβετική Τσάλεντζ Λιγκ (αγγλικά: Swiss Challenge League, ή Brack.ch Challenge League για εμπορικούς λόγους) είναι η δεύτερη, κατά σειρά, από τις δύο επαγγελματικές κατηγορίες της Swiss Football League στην Ελβετία και διοργανώνεται από την Ελβετική Ποδοσφαιρική Ομοσπονδία. Η νικήτρια ομάδα κερδίζει την απευθείας άνοδο στην Σούπερ Λιγκ. Το πρωτάθλημα ονομαζόταν Νασιοναλίγκα Β΄ (γερμανικά: Nationalliga B) μέχρι το 2003 που άλλαξε στο σημερινό όνομα.

Τίτλοι 
Ο παρακάτω πίνακας αναγράφει όλες τις ομάδες που προβιβάστηκαν στη Σούπερ Λιγκ Ελβετίας από τη σεζόν 1960-1961.

Νασιοναλίγκα Β΄ (1960-2003) 

1 Η Βαντούζ εκείνη την περίοδο δεν προβιβάστηκε.

Τζάλεντζ Λιγκ  (2003-)

Εξωτερικοί σύνδεσμοι 
 Ιστοσελίδα διοργανώτριας αρχής
 Ιστοσελίδα ομοσπονδίας

Ποδοσφαιρικές διοργανώσεις Ελβετίας
29 (αριθμός)

Το 29 (είκοσι εννέα) είναι ο φυσικός αριθμός που βρίσκεται μετά από το 28 και πριν από το 30. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 29 συμβολίζεται ως XXIX στο ρωμαϊκό σύστημα αρίθμησης και ως ΚΘ´ ή κθ´ στο ελληνικό σύστημα αρίθμησης.

Στα μαθηματικά
 Το 29 είναι ένας πρώτος αριθμός, αφού οι μόνοι φυσικοί διαιρέτες του είναι 1 και 29, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 31.
 Το 29 μαζί με το 31 αποτελούν δίδυμους πρώτους αριθμούς.
 Το 29 είναι αριθμός Πελ

Το 29 στη Χημεία 
 Ο ατομικός αριθμός 29 αντιστοιχεί στο χαλκό.

Το 29 στην Αστρονομία 
 Το Μεσιέ 29 είναι ένα ανοικτό σμήνος κοντά στην περιοχή του γ Κύκνου, σε απόσταση μεταξύ 4.000 και 7.000 ετών φωτός στον αστερισμό Κύκνος.

Άλλες χρήσεις
 29 είναι οι ημέρες του μήνα Φεβρουαρίου όταν το έτος είναι δίσεκτο.

Αναφορές και παρατηρήσεις

Εξωτερικοί σύνδεσμοι 

29
29
Δίδυμοι πρώτοι αριθμοί‎
Μπάγκσυ Σίγκελ

Ο Μπέντζαμιν "Μπάγκσυ" Σίγκελ (Benjamin "Bugsy" Siegel, 28 Φεβρουαρίου 1906 - 20 Ιουνίου 1947) ήταν Αμερικανός γκάνγκστερ που συνεργαζόταν με την οικογένεια του εγκλήματος Τζενοβέζε (μια από τις 5 οικογένειες που κυριαρχούσαν στις δραστηριότητες του οργανωμένου εγκλήματος στη Νέα Υόρκη σαν μέρος της Μαφίας). Έχοντας το παρατσούκλι "Μπάγκσυ", ο Σίγκελ ήταν γνωστός ως αδίστακτος με τους συνεργάτες του και ήταν γνωστός ως ένας από τους πιο "κακόφημους και επίφοβους γκάνγκστερ της εποχής του".  Περιγραφόμενος ως όμορφος και χαρισματικός, έγινε ένα από τους πρώτους γκάνγκστερ-διασημότητες που φιγούραραν  στην πρώτη σελίδα.  Ήταν επίσης μια κινητήρια δύναμη πίσω από την ανάπτυξη του Λας Βέγκας.

Βιογραφία

Γεννήθηκε στις 20 Φεβρουαρίου 1906 και μεγάλωσε στα  Εβραϊκά γκέτο της Νέας Υόρκηςς.
Ο Σίγκελ ήταν ένας από τους ιδρυτές και τους ηγέτες της οργάνωσης, Murder Inc., και έγινε λαθρέμπορος οινοπνευματώδων κατά τη διάρκεια της ποτοαπαγόρευσης, κάτω από τον  Άρνολντ Ρόθσταϊν. Μετά την  άρση της ποτοαπαγόρευσης το 1933, στράφηκε προς τα τυχερά παιχνίδια. Το 1936, έφυγε από τη Νέα Υόρκη και μετακόμισε στην Καλιφόρνια.  Το 1939, ο Σίγκελ δικάστηκε για τη δολοφονία του μαφιόζου συνεργάτη του, Χάρι Γκίνμπεργκ και αθωώθηκε το 1942.

Ο Σίγκελ ταξίδεψε στο Λας Βέγκας, της Νεβάδα, όπου χειρίστηκε και χρηματοδότησε ορισμένες από τις αρχικές χαρτοπαικτικές λέσχες. Bοήθησε τον δημιουργό του Ξενοδοχείου Φλαμίνγκο, William Wilkerson από τη στιγμή που αυτός ξέμεινε από κεφάλαια.  Ο Σίγκελ ανέλαβε το έργο και διαχειρίστηκε τα τελικά στάδια της κατασκευής . Το Φλαμίνγκο άνοιξε στις 26 Δεκεμβρίου 1946 αλλά έτυχε κακής υποδοχής και σύντομα έκλεισε. Επαναλειτούργησε Μάρτιο του 1947 όταν το ξενοδοχείο είχε ολοκληρωθεί. Τρεις μήνες αργότερα, στις 20 Ιουνίου 1947, ο Σίγκελ πυροβολήθηκε και σκοτώθηκε στο σπίτι της φίλης του Βιρτζίνια Χιλ στο Μπέβερλι Χιλς.

Αναφορές 

Αμερικανοί εγκληματίες
Αμερικανοί Γκάνγκστερ
Αμερικάνοι μαφιόζοι εβραϊκής καταγωγής
Οδός Αγίου Δημητρίου (Θεσσαλονίκη)

Η οδός Αγίου Δημητρίου, η οποία στην πραγματικότητα αποτελεί λεωφόρο, είναι κεντρικός οδικός άξονας στο κέντρο της Θεσσαλονίκης κι ένας από τους σημαντικότερους σε όλη την πόλη. Αποτελεί την μεγαλύτερη σε μήκος λεωφόρο στο κέντρο της Θεσσαλονίκης, με μήκος περίπου 4 χιλιομέτρων. 
Ξεκινάει από την Λεωφόρο Λαγκαδά στο ύψος της Ξηροκρήνης και διασχίζοντας όλο το βόρειο τμήμα του κέντρου της πόλης καταλήγει στην Πλατεία Διογένους στην Άνω Τούμπα. Διασταυρώνεται -από τα βορειοδυτικά προς τα νοτιοανατολικά- με σημαντικούς άξονες όπως οι οδοί Αρκαδιουπόλεως, Ηφαιστίωνος, Καραολή και Δημητρίου, Ελευθέριου Βενιζέλου, Αγίας Σοφίας, Εθνικής Αμύνης, 3ης Σεπτεμβρίου και Κατσιμίδη. Επί της οδού βρίσκεται ο Ιερός Ναός Αγίου Δημητρίου, από τον οποίο αντλεί το όνομά της.

Από την Λεωφόρο Λαγκαδά μέχρι την Εθνικής Αμύνης διαθέτει τέσσερις λωρίδες με κατεύθυνση προς τα ανατολικά. Από την Εθνικής Αμύνης μέχρι την Κατσιμίδη διαθέτει δύο λωρίδες ανά κατεύθυνση. Επίσης διαθέτει και μία λωρίδα ποδηλατόδρομου ανά κατεύθυνση στο ίδιο τμήμα.

Αναμένεται από τον Δήμο Θεσσαλονίκη η τελική διάνοιξη της οδού ώστε να καταλήγει στην οδό Μαραθώνος.

Παραπομπές

Αγίου Δημητρίου
Κύπελλο Αργεντινής (ποδόσφαιρο ανδρών)

Το Κύπελλο Αργεντινής (ισπανικά: Copa Argentina) είναι ένα επίσημο τουρνουά το οποίο διοργανώνει η Ομοσπονδία Ποδοσφαίρου Αργεντινής (AFA), με στόχο μια θέση στο Κόπα Λιμπερταδόρες. Οι πρώτες διοργανώσεις του κυπέλλου αμφισβητήθηκαν από ομάδες της Πριμέρα Ντιβιζιόν που δεν επιλέγονταν για να συμμετέχουν στο Κόπα Λιμπερταδόρες της επόμενης περιόδου ​​καθώς και από τις κορυφαίες ομάδες στα περιφερειακά πρωταθλήματα.

Το τουρνουά διεξήχθη για δύο μόνο σεζόν και ξεκίνησε εκ νέου το 2011, με τις ομάδες όλων των κατηγοριών που αποτελούν το σύστημα ποδοσφαιρικών πρωταθλημάτων Αργεντινής, να λαμβάνουν μέρος στη διοργάνωση.

Η Μπόκα Τζούνιορς και η Ρίβερ Πλέιτ είναι οι πολυνίκεις του θεσμού με 3 τίτλους η καθεμία. Το 1970 η διοργάνωση είχε εγκαταλειφθεί χωρίς την ανάδειξη πρωταθλητή.

Όλοι οι τελικοί 

Ακολουθεί λίστα με όλους τους τελικούς της διοργάνωσης:

Τίτλοι ανά σύλλογο

Σημειώσεις

Παραπομπές

Εξωτερικοί σύνδεσμοι 

 Επίσημη ιστοσελίδα.

Π
Ρία Όομεν

Η Ρία Όομεν (Ria Oomen-Ruijten), Ολλανδή πολιτικός και μέλος του Ευρωπαϊκού Κοινοβουλίου, γεννήθηκε στις 6 Σεπτεμβρίου 1950 στην πόλη Echt του Limburg. Είναι μέλος της Χριστιανοδημοκρατικής Έκκλησης (CDA), μέλος του πολιτικού γραφείου του Ευρωπαϊκού Λαϊκού Κόμματος (Χριστιανοδημοκράτες), μέλος στην επιτροπή  Εξωτερικών Υποθέσεων του Ευρωπαϊκού Κοινοβουλίου και αναπληρωματικό μέλος της Επιτροπής Απασχόλησης και Κοινωνικών Υποθέσεων.

Παλαιότερα, η Ρία Όομεν υπήρξε μέλος του Ολλανδικού Κοινοβουλίου (Ιούνιος 1981-Σεπτέμβρης 1989). Ασχολήθηκε κυρίως με τις κοινωνικές υποθέσεις.

Από τον Μάιο του 1985, η Ρία Όομεν ήταν πρόεδρος του Ολλανδικού Ιδρύματος για τα Συμβούλια Καταγγελίας Καταναλωτών (De Geschillencommissie). Το Ίδρυμα ασχολείται με τις καταγγελίες καταναλωτών και τις καταγγελίες μεταξύ των επιχειρήσεων.

Το 2013 τέθηκε υποψήφια για τη θέση του Ευρωπαίου Διαμεσολαβητή.

Ολλανδοί πολιτικοί
Ευρωπαϊκό Κοινοβούλιο
Χάρη

Η χάρη, στην καθαρεύουσα χάρις (λατ. Gratia, αγγλ. remission ή Pardon) είναι ιδιότυπος συνταγματικός θεσμός με τον οποίο, με απόφαση της εκτελεστικής εξουσίας αφήνεται (χαρίζεται) ή μετριάζεται ποινή που έχει επιβληθεί με αμετάκλητη δικαστική απόφαση.

Ο θεσμός της χάριτος στην Ελλάδα 
Ο θεσμός της χάριτος προβλέπεται στο (άρθρο 47.1) του ελληνικού Συντάγματος (1975/1986/2001/2008), το οποίο ορίζει πως ο Πρόεδρος της Δημοκρατίας έχει το δικαίωμα, ύστερα από πρόταση του υπουργού Δικαιοσύνης και τη γνώμη συμβουλίου που συγκροτείται κατά πλειοψηφία από δικαστές (Συμβούλιο Χαρίτων), να χαρίζει, να μετατρέπει ή να μετριάζει τις ποινές που επιβάλλουν τα δικαστήρια, καθώς και και να αίρει τις κάθε είδους νόμιμες συνέπειες ποινών που έχουν επιβληθεί ή εκτισθεί.

Διαφορές μεταξύ χάριτος και αμνηστίας 
 Η χάρη αναστέλλει μόνο τις διατάξεις για την εκτέλεση της ποινής του ποινικού νόμου, ενώ η αμνηστία αναστέλλει αναδρομικά ολόκληρο τον ποινικό νόμο, καταργώντας όλες τις ποινικές συνέπειες.
 Η χάρη απονέμεται για οποιονδήποτε αδίκημα, ενώ η αμνηστία παρέχεται μόνο για πολιτικά αδικήματα.
 Η χάρη έχει προσωπικό χαρακτήρα, ενώ η αμνηστία είναι απρόσωπη.
 Η χάρη χορηγείται με πρόταση του Υπουργού Δικαιοσύνης, ενώ η αμνηστία παρέχεται με πρόταση του Υπουργικού Συμβουλίου.
 Η χάρη απονέμεται κατά γνώμην του Συμβουλίου Χαρίτων, ενώ η αμνηστία παρέχεται χωρίς αυτήν την προϋπόθεση.

Παραπομπές

Πηγές 
 (άρθρο 47.1-2) του ελληνικού Συντάγματος (1975/1986/2001/2008)
 Αθανάσιος Ράικος, Παραδόσεις Συνταγματικού Δικαίου, Τόμος Α΄ 19809η σσ. 294-304

Ποινικό Δίκαιο
Αυτοκινητόδρομος 71 (Ελλάδα)

Ο Αυτοκινητόδρομος 71 (Α71) είναι ένας αυτοκινητόδρομος στην Πελοπόννησο μήκους 46 χιλιομέτρων. Αποτελεί κάθετο του Αυτοκινητοδρόμου Μορέα (Α7), ξεκινώντας από το Λεύκτρο Αρκαδίας και καταλήγοντας στη Σπάρτη. Ο άξονας παραδόθηκε στην κυκλοφορία στις 18 Απριλίου του 2016. Με την ολοκλήρωσή του η απόσταση από τη Σπάρτη μέχρι τη Μεγαλόπολη μειώθηκε από 87 σε 25 λεπτά, από την Καλαμάτα μέχρι τη Σπάρτη από 75 σε 45 λεπτά και από την Αθήνα μέχρι τη Σπάρτη από 140 σε 120 λεπτά.

Κατάλογος Κόμβων 

''Πηγή: Ιστοσελίδα Motorway exit list

Παραπομπές 

Αυτοκινητόδρομοι της Ελλάδας
Οχιά της Πίνδου

Η νανόχεντρα ή οχιά της Πίνδου είναι ιοβόλο φίδι της οικογένειας Viperidae. Απαντάται κατά μήκος της οροσειράς της Πίνδου στην κεντρική και βόρεια Ελλάδα, αλλά και στη νότια Αλβανία, όπου απαντά σε μεμονωμένες ορεινές περιοχές με υψόμετρα συνήθως μεγαλύτερα των 1400m έως και 2250m. Πρόσφατα ολοκληρώθηκε η αναγωγή της σε ξεχωριστό είδος (Vipera graeca), με βάση μορφολογικά και γενετικά στοιχεία.

Περιγραφή 
Τα ενήλικα άτομα φτάνουν σε μέσο όρο τα 35-45 εκατοστά. Τα θηλυκά είναι μεγαλύτερα από τα αρσενικά. Αποτελεί τη μικρότερη οχιά της Ελλάδας. Το σώμα της είναι χοντρό, το κεφάλι της στενό και το δέρμα της τραχύ. Το δέρμα της καλύπτεται από μεγάλες φολίδες. Στη ράχη το φίδι έχει σκούρα σχέδια σε σχήμα τεθλασμένης γραμμής.

Το δηλητήριο της είναι σχετικά ασθενές, παρ' όλα αυτά συνίσταται η ιατρική φροντίδα μετά το δάγκωμα.

Συμπεριφορά 
Είναι ημερόβιο φίδι. Ζευγαρώνει την άνοιξη ή στις αρχές του Σεπτεμβρίου και γεννά 3-15 νεογνά. Τρέφεται κυρίως με μεγάλα έντομα, αλλά και με σαύρες και μικρά τρωκτικά.

Καθεστώς προστασίας 
Σύμφωνα με την IUCN η νανόχεντρα κατατάσσεται στα Κινδυνεύοντα είδη (Endangered, EN), εξαιτίας της απώλειας ενδιαιτημάτων που προκαλείται από τις γεωργικές πρακτικές και την κλιματική αλλαγή. Επίσης απειλείται από το παράνομο εμπόριο εξωτικών κατοικίδιων.

Παρουσία στην Ελλάδα 

Στην Ελλάδα εκτός από τη νανόχεντρα, απαντώνται τα εξής είδη οχιάς:
Κοινή οχιά – Vipera ammodytes (Linnaeus, 1758)
Οθωμανική οχιά – Montivipera xanthina (Gray, 1849)
Οχιά της Μήλου – Macrovipera schweizeri (Werner, 1935)
Αστρίτης – Vipera berus (Linnaeus, 1758)
Στην Κύπρο εντοπίζεται η φίνα ή κοντονούρα (λόγω της κοντής της ουράς), που ανήκει στο είδος Macrovipera lebetina.

Παραπομπές

Εξωτερικοί σύνδεσμοι 

 
 Meadow viper (Vipera ursinii) at ARKive. Accessed 5 October 2006.
 Vipera ursinii  at Amphibians and Reptiles of Europe. Accessed 9 October 2006.
 Orsini's viper, Vipera ursinii at Reptiles & Amphibians of France. Accessed 30 October 2006.
 Vipera eriwanensis at Checklist of Armenia's Amphibians and Reptiles, Tadevosyan's Herpetological Resources. Accessed 30 March 2007.

Εχιδνίδες
Ερπετά της Ευρώπης
Ερπετά της Ελλάδας
Τεχνικό Πανεπιστήμιο του Μονάχου

Το Τεχνικό Πανεπιστήμιο του Μονάχου (γερμανικά: Technische Universität München, TU München, TUM) είναι πανεπιστήμιο στη Γερμανία και ένα από τα μεγαλύτερα ανώτατα εκπαιδευτικά ιδρύματα της Ευρώπης. Bρίσκεται στην πόλη του Μονάχου. Το Τεχνικό Πανεπιστήμιο του Μονάχου έχει ευρύ φάσμα πτυχιακών προγραμμάτων, με 151 θέματα διαθέσιμα σε διάφορους συνδυασμούς. Το 18% των 32.000 φοιτητών του πανεπιστημίου προέρχονται από το εξωτερικό. Τα τελευταία έτη το Πανεπιστήμιο του Μονάχου έχει αξιολογηθεί ως το καλύτερο Πανεπιστήμιο της Γερμανίας από γερμανικούς φορείς και περιοδικά (CHE-Ranking, Spiegel, Focus) καθώς και από ξένους (Shanghai Ranking, QS World ranking).

Παραπομπές

Εξωτερικοί σύνδεσμοι 

 Επίσημος ιστότοπος 

Μοναχο
Μόναχο
Θορν

Το γράμμα Þ (θορν) είναι γράμμα  που υπάρχει στο αλφάβητο των Παλαιών Αγγλικών (αγγλοσαξωνικοί ρούνοι), το Γοτθικό αλφάβητο, τα Παλαιό Νορβηγικό αλφάβητο και τα Ισλανδικά αλφάβητα, όπως και σε ορισμένες διαλέκτους της Μέσης Αγγλικής. Χρησιμοποιούνταν επίσης στην μεσαιωνική Σκανδιναβία, μέχρι να αντικατασταθεί με τον δίφθογκο Th.  

Ο ήχος του αντιστοιχεί στο φώνημα [θ]. 

Προέρχεται από τους ρούνους, το αλφάβητο των Βίκινγκς, διατηρείται ακόμα και σήμερα στα ισλανδικά και έχει γίνει ένα παράρτημα του λατινικού αλφαβήτου.

Στα παλαιά αγγλικά ούτε η προφορά ούτε η ορθογραφία δεν ήταν απόλυτα ορισμένη.

Το ðæt 〈ð〉 δάεθ-δεθ πολλές φορές έπαιρνε την θέση του Þ (θορν) κι επίσης υπήρχε σύγχυση όχι μόνο ορθογραφική αλλά και στη προφορά.

Η σημερινή προσέγγιση είναι η επιλογή του Þ (θορν) ως θ σε επίσημη ανάγνωση παλαιοαγγλικού κειμένου, επίσης το 〈ð〉 δάετ-δετ διαβάζεται σήμερα σαν "δ". Αυτό δεν ακυρώνει το γεγονός ότι παλαιότερα υπήρχε σύγχυση.

Υπάρχουν γραπτά αυθεντικά κείμενα αλλά και διασωσμένες ηχογραφήσεις Άγγλων επαρχιωτών υπερηλίκων που συγχέουν αυτούς τους φθόγγους ηχητικά σε κάποιες λέξεις. 

Το  Insular 〈ᵹ〉 ίνσ[χ]ιουλαρ είναι το αντίστοιχο του σύγχρονου "g" και δεν έχει καμία σχέση με το δάετ-δετ.

Λατινικό αλφάβητο
Αυτοκινητόδρομοι στην Αλβανία

Μετά την πτώση του κομμουνισμού το 1991, η Αλβανία προχώρησε στην υλοποίηση μεγάλων οδικών έργων και γενικότερα υποδομών. Από τη δεκαετία του 2000 πολλοί οδικοί άξονες στη χώρα έχουν αποκτήσει ευρωπαϊκές προδιαγραφές ενώ επίσης διάφοροι νέοι αυτοκινητόδρομοι βρίσκονται υπό κατασκευή. Ο πρώτος αυτοκινητόδρομος ήταν ο SH2 που ενώνει τα Τίρανα με το Δυρράχιο ενώ ακολούθησαν και άλλοι. Μέχρι το 2002 η Αλβανία είχε:
 Συνολικά: 18.000 χλμ.
 Με άσφαλτο: 12.920 χλμ.
  Χωρίς άσφαλτο: 5.080 χλμ.

Σύστημα δρόμων 

Οι δρόμοι στην Αλβανία είναι κρατική περιούσια και διατηρούνται από την Ndërmarrja Shtetërore Rruga-Ura. Παρόλα αυτά η κυβέρνηση έχει προχωρήσει σε παραχωρήσεις με ιδιωτικές εταιρίες για την κατασκευή αυτοκινητοδρόμων με δίοδια.

Κατάλογος αυτοκινητόδρομων

Παραπομπές

Πηγές 
 Albanian Road Developments on Skyscrapercity Forum
 Αλβανικοί αυτοκινητόδρομοι στο Motorway-ExitLists.com
 Μεταφορές στην Αλβανία από το Lonely Planet
 Η εξέλιξη του αλβανικού οδικού δικτύο, ντοκιμαντερ

Αυτοκινητόδρομοι της Αλβανίας
Κατάλογοι δρόμων
Ζωή Μασούρα

Η Ζωή Μασούρα (ως Ζωή Μεσσάρη, Αθήνα 1971) είναι Ελληνίδα ηθοποιός και σκηνοθέτης.

Βιογραφικό
Είναι κόρη της ηθοποιού Νίκης Τριανταφυλλίδη και του ηθοποιού  Κώστα Μεσσάρη. Σπούδασε θέατρο στη σχολή Κάρολος Κουν και στη σχολή της Μαίρης Τράγκα. Εχει διδάξει θεατρο και κινησιολογία,αυτοσχεδιασμό και ενναλακτικούς τρόπους εκφρασης της τέχνης. Ασχολείται με την απαγγελία ποιημάτων και τη ζωγραφική.

Φιλμογραφία

Tηλεόραση

Θέατρο 
2014 Ο Βασιλιάς Ληρ
2014 Το ξωτικό της νύχτας 
2013 Η πεντάμορφη και το τέρας
2013 Σκίρωνας η τα δάκρυα των Μεγάρων
2013 Εκκλησιάζουσες, Αριστοφάνη, μετάφραση-διασκευή Νίκης Τριανταφυλλίδη, σκηνοθεσία-κινησιολογία Ζωής Μασούρα, στο ρόλο της Κλειναρέτης και της Νέας, θεατρική ομάδα Πενίας Τέχνες, θέατρο Cabaret Voltaire, Το σπίτι του ηθοποιού
2012 Ενα παράξενο απόγευμα του Αντώνη Δωριάδη
2011 Περλινπλίν και Μπελίσσα, του  Φεδερίκο Γκαρθία Λόρκα  ,μετάφραση-διασκευή Νίκης Τριανταφυλλίδη, σκηνοθεσία-μουσική επιμέλεια Ζωής Μασούρα,ερμήνευσε το ρόλο της Μπελίσσα,θεατρική ομάδα, Bar theater: Nouvelle Decadence.Το ρόλο του Περλινπλιν ερμήνευσε ο Λεόντιος Πετμεζάς
2010 Οι ευθυμες κυράδες του Ουίνσδορ του Ουίλλιαμ Σαίξπηρ

Κινηματογράφος

Σκηνοθεσία

Εξωτερικοί σύνδεσμοι
https://web.archive.org/web/20130618040338/http://www.protagon.gr/?i=protagon.el.tzampa
http://www.artandlife.gr/Athina-ekklisiazoyses_toy_aristofani_apo_tin_peiramatiki_skini_penias_texnes
http://www.youtube.com/watch?v=dQ32WWUAUcc
http://www.athinorama.gr/theatre/data/performances/?id=10028422&selTab=0
http://www.clickatlife.gr/theatro/performance/3169
http://www.dancetheater.gr/.../7082-σεμινάριο-αυτοσχεδιασμού-με-την-ζωή-μα...

Έλληνες σκηνοθέτες
Ελληνίδες ηθοποιοί θεάτρου
Ισθμός του Κρα

Ο Ισθμός του Κρα (Ταϊλανδικά: คอคอดกระ) είναι το στενότερο σημείο της Μαλαϊκής χερσονήσου και βρίσκεται στη νότια Ταϊλάνδη.

Γεωγραφία 
Το ανατολικό τμήμα αυτής της λωρίδας γης ανήκει στην Ταϊλάνδη, ενώ το δυτικό τμήμα ανήκει στη Μιανμάρ. Δυτικά του ισθμού είναι η θάλασσα Άνταμαν και στα ανατολικά ο κόλπος της Ταϊλάνδης. Το στενότερο σημείο ανάμεσα στις εκβολές του ποταμού Κρα και τον κόλπο του Σαουί κοντά στην πόλη Τσουμπόν (Chumphon) έχει πλάτος 44χμ. και μέγιστο υψόμετρο 75μ. πάνω από το επίπεδο της θάλασσας. Ο ισθμός πήρε το όνομά του από την περιοχή του Κρα Μπουρί στην επαρχία Ρανόν (Ranong) της Ταϊλάνδης, που βρίσκεται στη δυτική πλευρά του στενότερου σημείου.
Ο Ισθμός του Κρα σηματοδοτεί το σύνορο ανάμεσα στα δύο τμήματα της κεντρικής κορδιλιέρας, της ορεινής αλυσίδας που διατρέχει όλη την περιοχή από το Θιβέτ μέχρι ολόκληρη τη Μαλαϊκή χερσόνησο.

Ταϊλανδικό Κανάλι 
Το Ταϊλανδικό Κανάλι (διώρυγα της Ταϊλάνδης) είναι μια προτεινόμενη διώρυγα στη νότια Ταϊλάνδη που θα συνέδεε τον Ινδικό ωκεανό με τον κόλπο της Ταϊλάνδης, μειώνοντας το χρόνο που απαιτείται σήμερα και παρακάμπτοντας τα στενά της Μαλάκα (με προβλήματα πειρατείας), που αρχικά υπήρχε η σκέψη να κατασκευαστεί κατά μήκος του ισθμού του Κρα.

Παραπομπές 

Ισθμοί
Γεωγραφία της Ταϊλάνδης
Άνταμ Γιανκόφσκι

Ο Άνταμ Γιανκόφσκι (Adam Jankowski, (γενν. 1948 στο Γκντανσκ της Πολωνίας) είναι Αυστριακός ζωγράφος και καθηγητής στο Πανεπιστήμιο Τέχνης και Σχεδίου του Όφφενμπαχ (HfG Offenbach). Το στούντιο του βρίσκεται στο Σανκτ Πάουλι στο Αμβούργο της Γερμανίας.

Βιογραφία
Ο Γιανκόφσκι μεγάλωσε στο Γκντανσκ της Πολωνίας, αλλά μετακόμισε το 1955 στην Βαρσοβία και το 1961 με τους γονείς του στην Βιέννη. Από το 1966-1968 σπούδασε μηχανολογία στο Πανεπιστήμιο Τεχνολογίας της Βιέννης, και 1968-1970 σπούδασε ζωγραφική στην Ακαδημία Καλών Τεχνών της Βιέννης μετέπειτα και σπούδασε στην Ακαδημία Καλών Τεχνών του Αμβούργου. Επιπλέον, σπούδασε Ιστορία της Τέχνης στο Πανεπιστήμιο του Αμβούργου.

Το έργο του
Το πρώιμο έργο του Γιανκόφσκι είναι στενά συνδεδεμένο με το κίνημα του '68, το πολιτικό υποκείμενο στη ζωγραφική θεωρήθηκε ως πρόκληση εκείνη τη εποχή. Ένας κύκλος της εργασίας του ήταν αφιερωμένος στον αγώνα εναντίον της Χούντας στην Ελλάδα. Σε ένα έργο τέχνης παριστάνει μια συμφοιτήτριά του Ελληνίδα δακρυσμένη μετά από ένα γράμμα από την Ελλάδα.

Καλλιτεχνική σταδιοδρομία
Η καλλιτεχνική σταδιοδρομία του Γιανκόφσκι ανέκαθεν χαρακτηρίζεται από την ανταλλαγή με άλλους καλλιτέχνες όπως τον Uwe Schneede και τον Robert Lettner. Το νεότερο έργο του Jankowski είναι αφιερωμένο στο ζήτημα της τοπιογραφίας στην εποχή των ψηφιακών τεχνολογιών απεικόνισης. Ο Γιανκόφσκι ίδρυσε το 1986, μαζί με τον KP Brehmer, την Anna Oppermann, Dagmar Fedderke, Constatin Hahm, Herbert Hossmann και την Gesine Petersen τον καλλιτεχνικό συνεταιρισμό "Galerie Vorsetzen" που ήταν ένα στέκι της πρωτοπορίας της τέχνης στην Δυτική Γερμανία της δεκαετίας του '80.

Παραπομπές

Εξωτερικοί σύνδεσμοι 
 O Άνταμ Γιανκόφσκι στον ιστότοπο της HfG Offenbach
 Οι απόφοιτοι και φοιτητές του Άνταμ Γιανκόφσκι

Αυστριακοί ζωγράφοι
Ιερά Μητρόπολις Περγάμου

Η Ιερά Μητρόπολις Περγάμου είναι πρώην επαρχία του Οικουμενικού Πατριαρχείου και σήμερα έδρα τιτουλάριου Μητροπολίτη του, δεδομένου ότι δεν υπάρχει πλέον ορθόδοξος πληθυσμός στην Πέργαμο της Μικράς Ασίας. 

Μητροπολίτης Περγάμου είναι από τις 22 Ιουνίου 1986 ο Ιωάννης Ζηζιούλας, γνωστός ορθόδοξος θεολόγος. Φέρει τον πλήρη τίτλο «Ο Περγάμου και Αδραμυττίου, υπέρτιμος και έξαρχος κόλπου Αδραμυττηνού».

Ιστορικά στοιχεία
Η Μητρόπολη Περγάμου δημιουργήθηκε από αναβάθμιση της Επισκοπής Περγάμου, μιας από τις παλαιότερες χριστιανικές επισκοπές (αναφέρεται στην Αποκάλυψη του Ιωάννη).

Λειτούργησε ως Μητρόπολη κατά τα ύστερα βυζαντινά χρόνια, τον 13ο - αρχές 14ου αιώνα, οπότε η ως τότε επισκοπή Περγάμου αποσπάστηκε από την Μητρόπολη Εφέσου και αναβαθμίστηκε σε «Μητρόπολη Περγάμου». Λόγω της τουρκικής κατάκτησης κατά τη δεκαετία 1310-1320, υπήρξε μείωση του χριστιανικού στοιχείου και έτσι σύντομα καταργήθηκε, υπαγόμενη ξανά στην Μητρόπολη Εφέσου, μια από τις μεγαλύτερες μητροπόλεις της Μικράς Ασίας, μέχρι τις αρχές του 20ου αιώνα

Δημιουργήθηκε ξανά στις 19 Φεβρουαρίου 1922 με απόσπαση από την Μητρόπολη Εφέσου. Μετά την ανταλλαγή πληθυσμών μεταξύ Ελλάδας και Τουρκίας το 1923 δεν έμεινε καθόλου Ορθόδοξος πληθυσμός στα εδάφη της Μητρόπολης.

Επισκοπικός κατάλογος

Υποσημειώσεις και παραπομπές

Υποσημειώσεις

Παραπομπές

Πηγές
 

Περγαμου
Α΄ Εθνική Κατηγορία ποδοσφαίρου γυναικών 2012-2013

Το πρωτάθλημα Α' Εθνικής ποδοσφαίρου γυναικών 2012–13, ήταν το 21ο στην ιστορία του θεσμού. Έγινε με τη συμμετοχή δέκα ομάδων σε δύο γύρους. Πρωταθλήτρια αναδείχθηκε η ομάδα του ΠΑΟΚ για όγδοη συνεχή χρονιά, κάνοντας αργότερα το double, καθώς κατέκτησε και το κύπελλο Ελλάδας. Τον υποβιβασμό γνώρισαν ο Άρης και η Καβάλα.

Τελική βαθμολογία 

1:Η Καβάλα 86 έχει -2 βαθμούς.

Αποτελέσματα 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

Εγχώρια ποδοσφαιρικά πρωταθλήματα 2012-2013
Α΄ Εθνική ποδοσφαίρου γυναικών
Ανδρέας Ψυχάρης

Ο Ανδρέας Ψυχάρης (γεν. 22 Αυγούστου 1967) είναι Έλληνας δημοσιογράφος, διπλωμάτης, πολιτικός και βουλευτής της Νέας Δημοκρατίας στην Α΄ Περιφέρεια Αθηνών.

Βιογραφικά Στοιχεία
Γεννήθηκε στην Αθήνα και είναι γιος του Σταύρου Ψυχάρη και της πρώτης συζύγου του, Δέσποινας. Νονός του ήταν ο Ανδρέας Παπανδρέου. Σπούδασε δημοσιογραφία στις ΗΠΑ.

Ακολούθησε καριέρα στο διπλωματικό σώμα. Από το 1993 έως και το 1995 υπηρέτησε στην Κεντρική Υπηρεσία του υπουργείου Εξωτερικών της Ελληνικής Δημοκρατίας και στη Διεύθυνση Κύπρου, και ακολούθως ανέλαβε καθήκοντα πρόξενου στο Γενικό Προξενείο του Λονδίνου, έως το 1998. Για τα δύο επόμενα χρόνια υπηρέτησε στην Πρεσβεία της Ελλάδας στη Λευκωσία, ενώ από το 2000 έως και το 2003 στην Ελληνική Πρεσβεία της Ουάσινγκτον, με αρμοδιότητά του το Κογκρέσο, την τρομοκρατία, το Αφγανιστάν, το Ιράκ και τη Μέση Ανατολή. Το 2003, υπηρέτησε στην Διεύθυνση Τουρκίας στην Αθήνα. Το 2005 με απόφαση της ηγεσίας του υπουργείου Εξωτερικών της Ελληνικής Δημοκρατίας, μετέβη στην Τάμπα της Φλόριντα όπου και ίδρυσε το Γενικό Προξενείο της Ελλάδας, στο οποίο και υπηρέτησε ως γενικός πρόξενος μέχρι το 2009. Από το 2009 μέχρι το 2011, ανέλαβε καθήκοντα γενικού πρόξενου της Ελλάδας στο Μόναχο.

Το 2011, επέστρεψε στην Αθήνα, οπότε και ανέλαβε Διπλωματικός Σύμβουλος του προέδρου της Νέας Δημοκρατίας Αντώνη Σαμαρά.

Στις Εθνικές Εκλογές του Μαΐου του 2012 και του Ιουνίου του 2012, εξελέγη βουλευτής της Α΄ Περιφέρειας της Αθήνας με τη Νέα Δημοκρατία.

Είναι νυμφευμένος με την Άννα και έχει δυο παιδιά, τον Σταύρο και την Μέλια.

Στις 14 Νοεμβρίου 2014, ο Ανδρέας Ψυχάρης παραιτήθηκε του βουλευτικού του αξιώματος. Στην έδρα του τον διαδέχτηκε ο Αλέξανδρος Μωραϊτάκης.

Παραπομπές

Εξωτερικοί σύνδεσμοι
Επίσημη ιστοσελίδα Ανδρέα Ψυχάρη

Ψυχαρης
Ψυχαρης
Ψυχαρης
Σωτήρας Λακωνίας

Ο Σωτήρας είναι χωριό της δυτικής Μάνης της περιφερειακής ενότητας Λακωνίας. Είναι αναγνωρισμένος παραδοσιακός οικισμός και διατηρεί την παραδοσιακή αρχιτεκτονική της Μάνης. 

Ο οικισμός απέχει 4 χιλιόμετρα από την Αρεόπολη. Διατήρησε ειδικό φορολογικό καθεστώς κατά την διάρκεια της οθωμανικής κυριαρχίας και ήταν πατρίδα των Μαυρομιχαλέων. Στο χωριό υπάρχει μια εκκλησία που χρονολογείται από το 1189 ιδιοκτησίας της οικογένειας Χρυσικάκη, όπου διασώζεται και διατηρείται μέχρι σήμερα από την ίδια οικογένεια.

Παραπομπές

Εξωτερικοί σύνδεσμοι 
 Εκκλησία Παναγίας, Υπουργείο Περιβάλλοντος, Ενέργειας και Κλιματικής Αλλαγής-Διαρκής κατάλογος των κυρηγμένων αρχαιολογικών χώρων και μνημείων της Ελλάδος, Ανακτήθηκε 28 Ιουνίου 2013.

Μάνη
Χωριά του νομού Λακωνίας
Δήμος Ανατολικής Μάνης
Γιάννης Μανιάτης (πολιτικός)

Ο Γιάννης Μανιάτης (γενν. στο Άργος το 1956) είναι Έλληνας πολιτικός, Βουλευτής με το Πανελλήνιο Σοσιαλιστικό Κίνημα (ΠΑΣΟΚ) από το 2004 ως το 2019 και διετέλεσε Υπουργός Περιβάλλοντος, Ενεργείας και Κλιματικής Αλλαγής.

Βιογραφικά στοιχεία
Γεννήθηκε στο Άργος το έτος 1956. 

Έχει διδακτορικό ως μηχανικός και είναι διπλωματούχος αγρονόμος τοπογράφος μηχανικός του Εθνικού Μετσόβιου Πολυτεχνείου. 

Από το 1995 διετέλεσε Αναπληρωτής Καθηγητής του Αριστοτελείου Πανεπιστημίου Θεσσαλονίκης. Είναι Αναπληρωτής Καθηγητής του Πανεπιστήμιου Πειραιώς από το 2002. Επίσης, αποτελεί Επισκέπτη Καθηγητή στο Πανεπιστήμιο της Βόννης στο Ινστιτούτο Οικονομικής Γεωγραφίας. Μιλάει αγγλικά και γαλλικά.

Τα επιστημονικά του αντικείμενα είναι τα Γεωγραφικά Συστήματα Πληροφοριών, η Κλιματική Αλλαγή και τα Ενεργειακά Συστήματα, η Καινοτομία και Ψηφιακή Επιχειρηματικότητα. Έχει γράψει τα βιβλία:

 Γεωγραφικά Συστήματα Πληροφοριών, Εκδόσεις Ζήτη, 1996 
 Η πρόκληση της Πράσινης Ανάπτυξης, Εκδόσεις Λιβάνη, 2009
 Ενέργεια και ορυκτός πλούτος, Εκδόσεις Λιβάνη, 2012
 Μεταρρυθμίσεις και προοδευτικός πατριωτισμός, Εκδόσεις Παπαζήση, 2016

Εκλέχθηκε για πρώτη φορά βουλευτής στις βουλευτικές εκλογές του 2004 στην εκλογική περιφέρεια της Αργολίδας με την στήριξη του Πανελληνίου Σοσιαλιστικού Κινήματος. Στην συνέχεια επανεκλέχθηκε στην ίδια εκλογική περιφέρεια και στις επόμενες εθνικές εκλογές του 2007, του 2009, του Μαΐου και Ιουνίου του 2012, καθώς και του Σεπτεμβρίου 2015. 

Από τις 7 Οκτωβρίου 2009 ως τις 21 Ιουνίου 2012, διετέλεσε Υφυπουργός Περιβάλλοντος, Ενέργειας και Κλιματικής Αλλαγής, επί κυβέρνησης Πα.Σο.Κ. με πρωθυπουργό το Γεώργιο Παπανδρέου και των μετέπειτα κυβερνήσεων με Πρωθυπουργούς τους Λουκά Παπαδήμο και Παναγιώτη Πικραμμένο.

Από τις 25 Ιουνίου 2013 μέχρι τις 27 Ιανουαρίου 2015, διετέλεσε Υπουργός Περιβάλλοντος, Ενέργειας και Κλιματικής Αλλαγής στην κυβέρνηση συνεργασίας του πρωθυπουργού Αντωνίου Σαμαρά.

Πηγές
 Ioannis Maniatis, Βουλή των Ελλήνων, Ανακτήθηκε 25 Ιουνίου 2013.

Βουλευτές εκλεγμένοι με το ΠΑΣΟΚ
Βουλευτές Αργολίδος
Έλληνες τοπογράφοι
Απόφοιτοι Εθνικού Μετσόβιου Πολυτεχνείου
Καθηγητές Αριστοτελείου Πανεπιστημίου Θεσσαλονίκης
Έλληνες πανεπιστημιακοί
Έλληνες υπουργοί Περιβάλλοντος, Ενέργειας και Κλιματικής Αλλαγής
Έλληνες χαρτογράφοι
Βουλευτές εκλεγμένοι με τη Δημοκρατική Συμπαράταξη
Έλληνες πολιτικοί του 21ου αιώνα
Μπόμπι Μπλου Μπλαντ

Ο Ρόμπερτ Μπλαντ (Robert Calvin "Bobby" Bland, 27 Ιανουαρίου 1930 – 23 Ιουνίου 2013), γνωστός και ως Μπόμπι Μπλου Μπλαντ (Bobby "Blue" Bland) ήταν Αμερικανός τραγουδιστής της μπλουζ και της σόουλ. Αρχικά ήταν μέλος των Beale Streeters και αναφερόταν μερικές φορές με το όνομα "Λιοντάρι της Μπλουζ". Μαζί με άλλους καλλιτέχνες όπως οι Σαμ Κουκ, Ρέι Τσαρλς και Τζούνιορ Πάρκερ, ο Μπλαντ ανέπτυξε έναν ήχο που συγκέρασε την γκόσπελ με την μπλουζ και την R&B. Μιμητής του Φρανκ Σινάτρα, ήταν επίσης γνωστός ως ο "Σινάτρα των μπλουζ". Η μουσική του έχει επίσης επιρροές από το Νατ Κινγκ Κόουλ.
Ο Μπλαντ έγινε μέλος του Blues Hall of Fame το 1981 και του Rock and Roll Hall of Fame το 1992, ενώ τιμήθηκε και με Βραβείο Γκράμι συνολικής προσφοράς το 1997.

Δισκογραφία

Studio albums
 Blues Consolidated - 1958 (Duke Records) (με τον Τζούνιορ Πάρκερ)
Two Steps from the Blues (Duke 1961/MCA 2002)
Here's the Man! - 1962 (Duke Records)
Call On Me/That's The Way Love Is - 1963 (Duke Records)
Ain't Nothing You Can Do - 1964 (Duke Records)
The Soul of The Man - 1966 (Duke Records)
Touch of The Blues - 1967 (Duke Records)
Spotlighting The Man - 1969 (Duke Records)
His California Album - 1973 (Dunhill Records)
Dreamer - 1974 (Dunhill Records)
Get On Down - 1975 (ABC Records)
Reflections In Blue - 1977 (ABC Records)
Come Fly With Me - 1978  (ABC Records)
I Feel Good, I Feel Fine - 1979  (MCA Records)
Sweet Vibrations - 1980 (MCA 27076) (φόρος τιμής στον Τζο Σκοτ)
Try Me, I'm Real - 1981 (MCA 5233)
Here We Go Again - 1982 (MCA 5297)
Tell Mr Bland - 1983 (MCA 5425)
You've Got Me Loving You - 1984 (MCA 52436)
Members Only - 1985  (Malaco Records)
After All - 1986  (Malaco Records)
Blues You Can Use - 1987 (Malaco Records)
Midnight Run - 1989 (Malaco Records)
Portrait of the Blues - 1991 (Malaco Records)
Years of Tears - 1993 (Malaco Records)
Sad Street - 1995 (Malaco Records)
Memphis Monday Morning - 1998 (Malaco Records)
Blues At Midnight - 2003 (Malaco Records)

Live albums
Together for the First Time (με τον B.B. King) - 1974 (ABC)
Bobby Bland and B. B. King Together Again...Live - 1976 (ABC)
Live On Beale Street - 1998 (Malaco Records)

Συλλογές
The Best Of - 1967 (Duke Records)
The Best Of Volume 2 - 1968 (Duke Records)
First Class Blues - 1987 (Malaco Records)
I'll take care of you - Rafael Lechowski - 2010 (Free)
''The Anthology - 2001 (MCA Records)

Singles

Παραπομπές

Εξωτερικοί σύνδεσμοι

Δισκογραφία
Bobby Bland at Wenig-Lamonica Associates
Ο Bobby Blue Bland στο AuthenticBlues.com

Αμερικανοί τραγουδιστές
Μπλουζ μουσικοί
Βραβευμένοι με Γκράμι
Κατάλογος αρχηγών του Γενικού Επιτελείου Ναυτικού (Ελλάδα)

Ο Αρχηγός του Γενικού Επιτελείου Ναυτικού (Α/Γ.Ε.Ν.) είναι ο προϊστάμενος του Γενικού Επιτελείου Ναυτικού. Πρώτος αρχηγός του ΓΕΝ υπήρξε ο Γεώργιος Α. Κουντουριώτης, από το 1907 ως το 1908.

Σημερινός αρχηγός είναι ο Αντιναύαρχος Στυλιανός Πετράκης

Διατελέσαντες Αρχηγοί του Γενικού Επιτελείου Ναυτικού 
Από το 1907, έχουν διατελέσει Αρχηγοί ΓΕΝ οι:

Παραπομπές 

Αρχηγοι ΓΕΝ
Γενικό Επιτελείο Ναυτικού (Ελλάδα)
Ελβετική Ποδοσφαιρική Ομοσπονδία

Η Ελβετική Ποδοσφαιρική Ομοσπονδία είναι το ανώτατο όργανο διοίκησης του ποδοσφαίρου στην Ελβετία. Ιδρύθηκε το 1895 ως μια από τις πρώτες ομοσπονδίες ποδοσφαίρου εκτός του Ηνωμένου Βασιλείου. Η SFV-ASF ήταν ιδρυτικό μέλος της FIFA το 1904. Η ΦΙΦΑ εδρεύει στην Ζυρίχη της Ελβετίας. Επίσης, η UEFA εδρεύει στην ελβετική πόλη της Νιόν. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών, και νέων της Ελβετίας. Εποπτεύει επίσης τη Φούτμπολ Λιγκ. Εδρεύει στη Βέρνη.

ASF-SFV είναι η συντομογραφία του ονόματος της ομοσπονδίας σε πέντε από τις εθνικές γλώσσες της Ελβετίας. ASF σημαίνει στα γαλλικά (Association Suisse de Football) και στα ιταλικά (Associazione Svizzera di Football), SFV στα γερμανικά σημαίνει (Schweizerischer Fußballverband), ενώ στα ραιτο-ρωμανικά η ανεπίσημη συντομογραφία ASB σημαίνει (Associaziun Svizra da Ballape).

Λογότυπο 
Το λογότυπο της Ελβετικής Ποδοσφαιρικής Ομοσπονδίας έχει εξελιχθεί με το πέρασμα του χρόνου.

Παραπομπές

Εξωτερικοί σύνδεσμοι 
 Επίσημη ιστοσελίδα

Ποδοσφαιρικές ομοσπονδίες ανά χώρα
Ομοσπονδίες μέλη της ΟΥΕΦΑ